DFDS

**Det Forenede Dampskibs-Selskab** (**DFDS**) er et dansk selskap grunnlagt den 11. desember 1866 av en gruppe prominente forretningsmenn på den tiden, ledet av C.F. Tietgen. Ved etableringen eide selskapet 19 skip, og siden den gang har ca. 450 skip seilt for DFDS. Skipene bærer DFDS' flagg, et hvitt malteserkors på blå bunn.

DFDS er blant de største passasjerrederiene, og et av selskapene med størst flåte, i Nord-Europa. Per 2020 har selskapet fire store passasjerskip samt 14 såkalte ro/pax skip.

DFDS transporterte i 2007 1,5 millioner passasjerer og 250&nbsp;000 biler.

DFDS opererte fram til 2024 ruten mellom Oslo og København, men solgte hele ruten til det svenske rederiet Gotlandsbolaget.  Skipene på ruten, MS «Pearl Seaways» og MS «Crown Seaways» fulgte med på kjøpet og ble av den nye ruten som seiler under merkevaren Go Nordic Cruiseline, døpt om til Nordic Pearl og Nordic Crown. Skipene frakter årlig rundt 700 000 passasjerer mellom Oslo og København.

DFDS har i dag en rute mellom Newcastle og Amsterdam. Rederiet har to passasjerskip på denne ruten. Selskapet hadde tidligere en rute mellom Esbjerg og Harwich, men denne ble lagt ned 27. september 2014.

Rederiet har flere ruter på den engelske kanal: Dover - Dunkerque med 3 skip, Dover - Calais med 3 skip og Newhaven - Dieppe med 2 skip.

I tillegg har rederiet flere ruter på Østersjøen: Klaipeda - Karlshamn med 3 skip, Kiel - Klaipeda med 2 skip, Pladiski - Kappelskär med 1 skip,

## Scandinavian World Cruises
Mot slutten av 1970-årene og begynnelsen av 1980-årene forsøkte DFDS seg på cruisemarkedet i USA, under navnet *Scandinavian World Cruises* (grunnlagt i 1980). Planen var å etablere en linje mellom New York, Florida og over til Bahamas. De fikk inn MS «Scandinavia» (på den tiden verdens største cruiseferje). I februar 1982 ble det satt inn to skip på ruten mellom Miami og Freeport, MS «Scandinavia Sea» og MS «Scandinavian Sun», men dette gikk dårlig på grunn av lave passasjertall.

MS «Scandinavia» ble tatt ut av USA-ruten og satt inn på ruten Oslo–København i november 1983. Skipet ble senere kjøpt av Sundancer Cruises i 1985. Dermed satt Scandinavian World Cruises igjen med to skip (MS «Scandinavian Sea» og MS «Scandinavian Sun»), men disse var ingen suksess. Begge skipene ble i 1987 flyttet over til SeaEscape ltd, som var deleier med DFDS (et rederi som gikk konkurs i 1991).

## Dagens skip
* MS «Nordic PEARL
*MS «Crown Seaways»
* MS «King Seaways»
* MS «Princess Seaways»

### «Princess Seaways»
8. oktober 2006 la Fjord Lines MS «Fjord Norway» fra kai i Bergen for siste gang. MS «Fjord Norway» ble solgt til DFDS Seaways og 248 ansatte i rederiet Fjord Line mistet jobben. Båten kom tilbake med ny rederidekor, og seiler nå under navnet «Princess of Norway».

MS «Princess Seaways» ble bygd i 1986 ved Schichau Seebeckswerft i Tyskland. Skipet ble satt inn på ruten Bergen–Haugesund–Stavanger–Newcastle, men ble hurtig erstattet med «Queen of Scandinavia» grunnet skipets dårlige resultater. Skipet seiler idag ruten Ĳmuiden–Newcastle. Skipet er ett av fire søsterskip.

### «King Seaways»
Har vært i DFDS Seaways' eie siden 2005, da det den gang ble kjøpt fra Brittany Ferries. Skipet ble bygd i 1987 i Tyskland av Schichau Seebeckswerft i Bremerhaven. Skipet er ett av fire søsterskip. Fra 2005 til 2011 het skipet MS «King of Scandinavia». I februar 2008 da skipet lå til kai i Newcastle slet det seg og ble ført over til andre siden av Tyne-elva der det traff en oljerigg som lå fortøyd. Skipet fikk et 3–4 meter langt hull på skroget, men ingen kom til skade.
Skipet seiler idag mellom Ijmuiden og Newcastle.

## Bildegalleri

Fil:Vippetangen_Oslo_200804.jpg|MS «Crown Seaways» til kai på Vippetangen i Oslo før skipet fikk de nye fargene.


## Referanser


## Eksterne lenker
* 
* DFDSs nettsted for Norge